Jeg vil have, at alle I udmærkelsesblyantspikhoveder
stopper med at fluekneppe aftalepunkterne og begynder at få dem i hus!
Få dem i hus, som om jeres liv afhænger af det.
Du er urmanden på savannen. Det er varmt.
Antilopen er hurtigere, men du er hundesulten, og du kan lugte den.
Antilopen bliver træt, og du har en sten i hånden.
Det eneste, du mangler at gøre, er at tæske bæstet til døde.
Så jeg gider ikke at høre mere om B-aktier eller gældsovertagelse.
Døden skal komme om eftermiddagen.
Cory, jeg må tale med dig.
Jeg ved, at du kontaktede hende. Jeg bebrejder dig ikke. Hun er en legende.
-Hvad taler vi om? -Spil nu ikke dum.
Det er alvor. Hun har ringet til justitsministeriet hver dag.
Generalinspektøren er på vagt, og hvis det ikke stopper,
bliver vi undersøgt.
Det er fint. Jeg taler med hende.
Luk hende ned. Vi har ikke brug for den slags gransken. Ikke lige nu.
-Jeg sagde, at jeg nok skal håndtere det. -Godt. Gør det.
Din aftale klokken to er forsinket.
Aflys min eftermiddag, og få min bil kørt frem.
-Modtaget. Skal jeg sende din smoking? -Nej, det er en hurtig tur.
Vent. Bradley ville tale med dig. Hun er på dit kontor.
Bradley Jackson, hvad skylder jeg æren?
Hej. Ja, jeg ville høre, om du fik den sms, jeg sendte dig angående Hal.
Jeg hørte ikke fra dig.
Men jeg har selvfølgelig taget mig af det,
og han arbejder virkelig på at få styr på det
og fokuserer på at være en god far.
Og du er faster Bradley nu.
Ja, præcis. Det er ret fantastisk.
Men jeg ville bare undskylde for det forleden,
fordi jeg ved, at det kan være lidt hektisk, når han er her.
Jeg er nødt til at tage til Connecticut til et møde.
Tag med mig. Vi kan tale om det i bilen.
Ja. Jeg skal bare være tilbage klokken 17.00 til nyhederne.
Det tager ikke lang tid. Du er tilbage inden nyhederne og festen.
-Men hvad er der i Connecticut? -Det er ikke "hvad", men "hvem".
En politisk strateg med forbindelser til justitsministeriet.
Hun ringer rundt angående aftalen, og vi er nødt til at stoppe hende,
inden hun får det hele til at springe i luften.
Ja, okay. Hvorfor ringer du ikke bare?
Ja. Fordi man skal træde varsomt.
Hvis du er der, vil hun opføre sig pænt. Det er bare ind og ud.
Okay.
Der er et par muligheder til morgenmad, som vi kan bestille fra...
Læg den der væk. Jeg laver frittata til dig.
Nå, men skal jeg lave toast?
Risteren er allerede i gang.
Måske lidt frugt. Jeg skærer lidt melon ud.
Eller også
kan du sætte dig ned og slappe af og lade mig lave morgenmad til dig.
Okay.
-Okay. Der er kaffe. -Tak.
Tak.
Selv tak.
-Ret flot, ikke? -Det er vist en underdrivelse.
Vidste du, at du taler i søvne?
Det gør jeg da overhovedet ikke.
Okay.
Okay. Hvad sagde jeg?
Du sagde noget om Dana.
Ja, Dana.
Er det en ekskæreste?
Yndlingsstripper?
Jeg kan ikke vælge en yndlingsstripper.
I guder.
Nej. Dana var mit livs kærlighed. Hun kunne ikke træde forkert.
Hende, der slap væk?
Det kan man godt sige. Hun var min hund, da jeg var barn.
En hund. Dana?
Hør her. Jeg ville bare sige, at det er længe siden,
at jeg har gjort sådan noget her.
Jeg dater ikke særlig mange.
Hold nu op. Sikke noget sludder.
Seriøst?
Fraskilt, arbejdsnarkoman, kontrolfreak.
Hvor tiltalende lyder det?
Det lyder meget, meget bekendt.
Jeg skræmte min datter hele vejen til England, hvor hun bor hos sin far.
Det siger meget om mig.
Det ved jeg nu ikke. 20 års ægteskab. Du holdt ud i længere tid end mig.
Nej, det var jo slut, længe før... skilsmissen gik igennem.
Det var bare... Jeg var bange for, hvad folk ville tænke.
Jeg gad ikke høre al larmen.
Det er nok derfor, jeg pakkede den side af mig væk for længe siden.
Men man vænner sig til det. At være alene.
Det er derfor, det her er lidt skræmmende. Bare lidt.
Ja.
-Ikke? -Jeg forstår det godt.
Nå. Jeg har ikke lyst til at stoppe.
Har du?
Hallo?
Pavlo, du er svær at få fat i.
-Jeg har travlt. -Okay, jeg skal gøre det kort.
Den fotograf, André. Fik du ham ud af Mariupol for to uger siden?
Hvem?
Bombningen af hospitalet.
Vi betalte for at få André ind og ud. Kan du huske det?
Fik du ham ud?
Han risikerede sit liv for de billeder. Forstår du det?
Jeg ved ikke, hvor han er.
Så find ham!
Amanda, hej.
Paul fortalte mig om den samtale, I havde i sidste uge,
og bad mig aflevere den her personligt.
Ja. Angående det. Jeg vil have mine folk til at se det igennem.
De kan kontakte mig direkte, men der er ingen overraskelser.
Tak. Jeg ser på det.
Paul er meget begejstret over at samarbejde med dig igen.
Vent, er det ikke et kontor?
Nej, det er her.
Okay.
Cory?
Godt. Øjeblik.
Okay, kom.
Okay.
Hej, mor.
Det er Bradley.
Goddag.
Hej.
Hvor skal du hen?
Jeg troede, at du bad mig om at gå.
Det var en elendig idé.
-Det synes jeg også. -Jeg mener... Okay.
-Så ses vi i aften. -Ja. Ja.
Nu vi er ved det... Dig og mig og alt det her...
Det ser forfærdeligt ud. Pressen vil ikke synes om det.
Det vil bestyrelsen heller ikke. Så til festen er vi høflige.
Venlige.
-Ja. Men ikke for venlige. -Nej, passende venlige.
-Ja, passende. -Ja.
-For meget? -Det er nok...
-Bare lidt. -For meget. Okay, jeg går. Jeg går.
Hej. Den fungerer stadig.
Jeg kiggede på dine børstilsynsrapporter.
Du elsker lidt let godnatlæsning. Hvad synes du?
Det overrasker mig, at du værdisætter bagkataloget så lavt.
-Det er stærke produkter. -Det er sådan, bankørerne spiller.
De sætter vurderingen lavt, så aktionærerne bliver glade,
fordi Paul Marks betaler overpris.
Dit selskab er ikke andet end luftkasteller.
Medier er politik under et andet navn.
Mor er et geni. Hvis du vil vinde stemmer, skal du tale med hende.
Jeg er glad for, at du ville se os.
Jeg ved, at du har gang i et par ting i DC.
Hold nu op. Du ved, at jeg ikke foretager mig meget.
-Bare lidt konsulentarbejde. -Det er meget mere end det.
Vis da Bradley dit kontor.
Wow.
Åh, ja. Mor var Ferraros pressesekretær.
Virkelig?
Jeg elskede hende. Hun blev lidt skør til sidst,
men det er det, der sker, når man er en kvinde i politik.
Det knækker alle.
Når man når min alder, ser man, hvor langt man er nået,
og hvor langt der stadig er.
Strømmen er så stærk, at man ikke ved, om man overhovedet svømmer fremad.
Sådan. Æresmedlem af kampagnen.
Er du sikker? Hun er sådan et ikon.
Du er et ikon, Bradley Jackson.
En sand feminist. Det var kløgtigt af Cory at få dig med.
Vi kæmper alle for det gode.
Det var et stolt øjeblik for kvinder overalt,
da du fortalte verden på direkte tv, at du har fået en abort.
Tak, fordi du siger det, Martha.
Mange af os havde intet valg.
Ikke at jeg ikke elsker min søn...
Men det havde været rart med et valg.
Det er okay, mor. Jeg ved, at du godt kan rumme begge ting.
Nu vi er ved din strålende karriere, ville jeg tale med dig
-om noget... -Åh, nej, nej. Jeg lytter ikke.
Ikke mere forretningssnak indtil efter vi har spist.
Jeg har købt hummer.
Wow. Tak.
Jeg ved ikke, om vi har tid til at spise med.
Jeg skal jo tilbage for at lave nyheder.
Nu forstår jeg.
Et kort visit.
Så må vi få det bedste ud af den tid, vi har.
Undskyld mig et øjeblik.
Hvorfor gjorde du det?
Hvad med pengene? Det er lavt for en CEO af et Fortune 500-selskab.
Jeg kan skrue på aktiepakken, men du havde intet udspil,
og grundløn plus bonus løber op i 14 millioner om året.
Jeg føler, at jeg er med i Twilight Zone.
Sådan noget sker ikke. Det er ikke normalt, vel?
-Det er en unik mulighed. -Og du mener, at jeg bør tage imod den?
Det er det, du har arbejdet hen imod. Og du har altid været et skridt foran.
Gennemgå tidslinjen med mig. Hvad sker der, hvis jeg siger ja?
Vi kommer med modbuddet i slutningen af ugen.
Ikke noget vildt, men der er et par ting at slå ned på.
Der er en vis beskyttelse, vi skal have skrevet ind.
Og så ville de i stilhed begynde at sammensætte Corys afskedspakke.
Så skal du beslutte, hvem der skal blive hos UBA, og hvem der skal udskiftes.
Men vi offentliggør intet, før det er stensikkert.
Ja. Hvad, hvis jeg skriver under, og aftalen falder fra hinanden?
Så ved ingen, at der nogensinde var et tilbud.
Hvad, hvis nogen finder ud af det? Hvad, hvis Cory finder ud af det?
Så ville situationen hos UBA blive uholdbar.
Men vi ville finde et sted til dig.
Så det er Cory eller mig.
Mor, kom op og gør os selskab.
Det tror jeg ikke. Sig til Bradley, at jeg har det skidt.
Hun vil ikke være her. Det vil du heller ikke.
Det passer slet ikke.
Jeg værdsætter virkelig, at vi måtte komme. Det gør Bradley også.
Kan du huske, hvornår du sidst besøgte mig?
Jeg ved, at det er længe siden.
Det var et par måneder inde i pandemien. Min ven Thomas var død,
og du kom forbi, og vi spillede domino og lyttede til regnen.
Det var sådan en rar aften. Den hjalp mig gennem en svær tid.
Hør her. Undskyld, mor. Jeg har haft virkelig travlt.
Jeg ved, at det ikke er nogen undskyldning.
Og selvfølgelig kan vi blive. Vi spiser en tidlig middag.
-Fint. -Godt. Jeg går i gang i køkkenet.
Det er besynderligt. Du ligner din far på en prik lige nu.
Du har cirka samme alder, som da han gik fra os.
Vi bliver til middag.
Hvad? Nej. Du sagde ind og ud. Jeg har ikke tid.
-Bradley, det her er vigtigt. -Nej. Du har ikke brug for mig.
-Det er jo bare mor-halløj. -Vi kører lige efter maden.
Jeg må tilbage. Jeg skriver til Gayle, at jeg bliver forsinket.
Tænk ikke på aftennyhederne.
Hvad? Min mor gennemgik en metamfetaminfase,
hvor hun stjal penge fra min pung og sådan noget.
Din mor virker jo helt normal, og hun holder af dig.
Jeg skrev til Gayle. Josh dækker for dig.
Det kan du ikke. Det... Det er mit arbejde.
Og jeg er din chef.
Hvis det er et problem, kan du tale med HR i morgen.
Men i mellemtiden er der en flaske vin i køleskabet. Åbn den.
Jeg kan tage bagels med til dig og Chris...
Jeg troede, at du var min beskidte hemmelighed.
-Alex, bare... -Ja. Undskyld. Ja.
Jeg har ikke deltaget i sådan et arrangement i en evighed.
Det bliver sjovt.
Vi indsamler en million til Fashion Institute.
Og det er en god fotomulighed.
Paul Marks og UBA's nyhedsværter
viser verden, hvor glade de er for den nye aftale.
-Nogen lyder ikke så begejstret. -Ja, jeg ved ikke.
Der er studier, der viser, at magt rent faktisk ændrer hjernen.
Den sletter evnen til at føle empati.
Så tænker jeg på, hvad Paul Marks egentlig går op i?
Jeg... Tal med ham i aften.
Se, hvad du synes. Jeg synes, at han er interessant.
Jeg er bare lidt nervøs.
-Hvorfor? På grund af løberen? -Ja.
Interviewene? Dem? Gribbene?
Fuck dem.
-Fuck dem. Fuck dem. -Fuck dem.
Martha, er der noget, jeg kan hjælpe med?
Nej, nej. Bare vent.
Det er en gammel familietradition. Cory får altid æren.
De skriger. Jeg finder det foruroligende.
Det er bare dampen, der kommer ud. Det ved du da.
Behøver man at koge dem levende?
Ja, det er sådan, man gør.
Tænk på dem som skadedyr.
Nogle gange vrider de sig lidt. Men Cory er ligeglad.
Mor. Vi har haft den her samtale før.
Det er lidt barbarisk. Stakler. De kan ikke kæmpe imod.
Nå, Bradley. Jeg vil nødig snage,
og jeg ved ikke, om jeg overhovedet må sørge,
men hvad skete der med Laura Peterson?
Selvfølgelig må du spørge.
Under pandemien
havde Laura og jeg havde en svær periode, men min mor gik bort.
-Det gør mig ondt. -Ja. Nej, tak.
Men vi har besluttet, at vi vil gøre endnu et forsøg.
Hvor dejligt. Nu forstår jeg.
Da du dukkede op med Cory i dag,
troede jeg... En lille del af mig håbede, at han ville...
Mor, Bradley og jeg er kolleger.
Jeg tænkte bare, at I havde meget at tale om.
Naturligvis. Naturligvis. Undskyld.
Bare jeg kunne overbevise ham, om at tage nogen med hjem.
Jeg har ikke mødt en eneste af Corys kærester.
-Nej? -Alle de år.
Den rette er åbenbart ikke dukket op endnu.
-Herovre! -Fantastisk. Tak.
Det er perfekt. Tak.
Til venstre.
Yanko, jeg er nødt til at spørge til hackerangrebet.
Åh, ja, hackerangrebet. Ja, naturligvis.
Jeg kunne godt forklare min forkærlighed for kvinder,
der primært er af slavisk afstamning. Det kunne jeg godt.
Men bør jeg være nødt til det? Nej. Mit privatliv er mit privatliv. Ikke?
Nej. Jeg... Jeg mente mere generelt.
Generelt. Ja. Ja, selvfølgelig. Ja.
-Chris Hunter. Du ser fantastisk ud. -Tak.
Fortæl os, hvad aftenen går ud på.
Vi er gået sammen med Valentino for at støtte
Fashion Institute of Technologys stipendieforløb.
Vi vil give folk en stemme, der ikke altid har en.
Det har du gjort en del på det seneste.
Er der sket noget nyt i kølvandet på din samtale med Cybil Reynolds?
Har UBA opfyldt dine ligelønsmål?
De arbejder på det.
Så det er et nej.
Jeg ville ikke være her i aften,
hvis jeg ikke troede på, at UBA vil gøre det rigtige.
Det går vi alle sammen op i.
Herovre! Alex, herovre!
Det var godt at tale med dig.
I lige måde. Nyd din aften.
Går det?
Jeg afprøver stadig den her rolle
som forkæmper for social retfærdighed.
-Alex! Wow. Wow. -Patrick. Hej. Hvordan går det?
-Jeg har det skønt. Du ser fantastisk ud. -Tak.
Vi har set reklamerne for dit interview med Paul Marks i Alex uden filter.
Hvad kan vi forvente?
Jeg lægger ikke fingrene imellem, hvis det er der, du vil hen.
-Alex! Herovre. -Tak.
Alex, Paul, må vi få et billede?
-Hej. -Hej, mr. Marks.
Dukkede Cary Grant lige op?
Jeg troede ikke, at jeg skulle se dig med slips, bortset fra i en kiste.
Jeg planlægger faktisk at blive komposteret.
-Du ser fandeme godt ud. -Tak.
-Ms. Levy. Må jeg? -Åh, ja.
Ved du hvad?
Chris, vær med her.
-Jeg vil ikke lægge beslag på ham. -Wow.
-Sikke en kjole. -Tak.
-Tættere sammen. -Ja. Jeg ved ikke, hvor jeg skal holde.
Du vibrerer.
Ja. Det gør jeg. Undskyld.
-Mr. Marks. -Ja.
-Wow, det... Tak. Alle tiders. -Tak.
Fortæl mig om Hyperions kommende opsendelse.
Kører det planmæssigt med en opsendelse i august?
Ja, det gør det. Vi sender faktisk et par astronauter
op til den internationale rumstation for at udføre nogle tests for NASA.
-Hvor er dit jakkesæt? -Jeg skifter nu.
Gayle siger, at Joshua er klar til at sende klokken 18.30.
Alle tiders.
Har du hørt fra Pierpaolo angående programmet i morgen?
-Jeg har et par FIT-studerende... -Nej.
-Så... -Men jeg giver besked.
Okay.
-Hvad er der, Stel? -Ikke noget. Det...
Det er bare den typiske eksistentielle krise.
Sig frem.
Tror du, at det kunne være anderledes her?
-Hvordan anderledes? -Bedre programmer.
Flere ressourcer til historier, der betyder noget.
Yngre stemmer. Mindre indirekte racisme.
Er det det, Paul Marks ønsker?
Ikke præcis, men han ønsker ændringer i toppen.
Helt oppe i toppen.
Mener du Cory?
Wow.
Det er vildt.
Og vi har ikke den her samtale.
Ville du tage det job?
Vil du drive nyhedsafdelingen?
Wow. Stella.
Cory har været god ved mig.
-Altså... -For det meste.
Men jeg er nødt til at gøre det. Ikke?
Spørg, hvordan jeg havde det, da Chip blev fyret.
Fiasko for Cory er lig med en stor check og endnu en omgang
i branchens stoledans.
Pladserne er begrænsede i toppen. Hvide mænd giver dem ikke bare fra sig.
Nej. Det gør de ikke.
Men vil jeg være ligesom dem?
Hold nu op. Du har allerede et par lig bag dig på din vej hertil.
Den eneste forskel på os og dem...
...er, at vi lader spøgelserne hjemsøge os.
Det gør de ikke.
-Pierpaolo. -Hej. Ciao, Alex. Du ser smuk ud.
Takket være din kjole.
-Jeg vil tale med dig om stipendiet. -Okay.
Jeg mener, at vi kan gøre meget mere for de studerende.
Det er en sag, jeg brænder for.
Ja. Lad os gøre det. Lad os tale om det.
Yanko sagde, at hans date aflyste i sidste øjeblik.
Er det den samme pige?
Åh gud. Den stakkels fyr.
Han kan da hænge ud med os. Vi holder ham med selskab.
Ikke? Han skal nok klare den.
Men uanset hvad du gør, må du ikke tale politik.
-Det vil ikke... -Hvad er jeg gået glip af? Værsgo.
-Ikke noget. -Alex. Hallo.
-Tak. -Hej.
-Ja. Skål, skatter. -Skål.
Tror du, at jeg kunne gå i sådan et jakkesæt?
-Åh, ja. Pink hele vejen. -Åh, hold da op.
Pink hele vejen.
Det tror jeg.
-Undskyld mig et øjeblik. -Ja.
Jeg vil vide det. Der skal styr på det.
Ja.
-Hej. -Okay. Ja.
-Hej. -Hej.
Du virker ikke okay.
Jo. Undskyld.
Fortæl mig, hvad der foregår.
Altså, du behøver ikke, men tal med mig.
The Vault har et billede af os.
Hvad?
Det er ret tydeligt, at vi er sammen.
-Åh gud. -Ja, nej. Jeg er på sagen.
Jeg får styr på det. Jeg kommer af med det. Jeg klarer det.
Jeg har folk på sagen, men...
Har du set det?
-Ja. Ja, det har jeg. -Har du?
-Ja. -Må jeg se det?
Åh gud. Hvor har de det fra?
Det aner jeg ikke.
Fucking Vault. De sladrede om Bradley.
-De er ligeglade. Wow. -Ja.
-Åh gud. -Ja.
Som jeg ser det, er der to måder at håndtere det på.
-Okay. -Den ene er, at vi...
At vi udtaler offentligt, at vi er...
...lykkelige og...
...at vi er voksne mennesker og...
Det kan vi ikke.
Bestyrelsen vil ikke fejre det her.
Så, mulighed nummer to.
Mulighed nummer to er penge. De vil jo bare have penge.
Vi betaler for det, køber det, dræber det. Og så er det aldrig sket.
Ja. Det er aldrig sket.
Okay. Aldrig sket.
Hej, Paul.
Mia.
-Alex. -Ja.
Alex. Pierpaolo har brug for at tale med dig. Er det okay?
-Vi fortsætter samtalen senere. Okay. -Ja. Det gør vi.
Selvfølgelig overvejer jeg Pauls tilbud.
Lad os udfordre et par aftalepunkter, men du har ret.
Det er en unik mulighed. Jeg har bare brug for lidt mere tid.
-Venter hun dig? -Nej.
-Sue, jeg må løbe. -Jeg er en gammel studiekammerat.
-Jeg ved ikke, hvor hun er. -Der er hun.
Surprise.
Ms. Bak. Hun siger, at hun kender dig.
Ja. Det er fint. Undskyld.
Intet problem.
Hej. Undskyld. Jeg er vist ikke klædt fint nok på.
Hej, Kate. Hvordan går det?
Jeg er lige blevet fyret. Så det går virkelig godt.
Kan vi tale sammen?
Jeg ved, at du har travlt. Det tager ikke lang tid.
Selvfølgelig. Lad os tale sammen.
Hvad skete der hos Hyperion?
Altså...
Paul og jeg havde en...
...en filosofisk uoverensstemmelse.
Jeg har været der i 12 år. Man skulle tro, at min mening betyder noget.
Så møder jeg ind en dag, og så virker mit skilt ikke.
Jeg ringede til dig.
Ja. Jeg ville ringe tilbage. Der er bare...
Der har været gang i så meget.
Sådan er det med nyhederne, ikke? Der kommer mere til hver dag.
Jeg så reklamen for interviewet.
Ja, du bør se det. Alex lagde ikke fingrene imellem.
Så det bliver til noget.
Han køber UBA. Det er fandeme sindssygt.
Ja. Justitsministeriet skal stadig godkende det.
Aktionærerne skal stemme om det. Så der er lang vej endnu.
-Stella, hvad har han tilbudt dig? -Hvad?
Det må fandeme være godt, hvis du dækker over ham.
Undskyld. Dækker over?
Du burde efterforske ham.
Du bør kigge på, hvad det er, han har gang i.
Men det gør du ikke nu, vel?
Vores juridiske afdeling har gennemgået hvert eneste stykke papir, alle aktiver.
Hvis der var noget bekymrende...
I guder, Stella. Hør lige dig selv.
Manden valser bare ind og får dig til at gøre, hvad der passer ham.
Det er sådan, du er med ham. Det er sådan, du altid vil være.
Han ejer dig. Du kan bare ikke se det.
Han er længere nede ad gangen. Lad os tale med ham.
Beklager, at du mistede dit arbejde.
Men du skal holde op med at bebrejde alle andre for dit eget lort.
Jeg kan ikke gøre noget for dig.
Okay.
Jeg tror, at I to passer godt sammen.
Måske bør I overtage verdensherredømmet sammen.
Og hvad så, hvis resten af os bliver røvrendt undervejs.
Kate.
Den aften...
...da du var til udpumpning?
Jeg sad bare i venteværelset.
Igen og igen tænkte jeg:
"Lad ikke min bedste ven dø. Lad hende overleve.
Jeg vil bare gerne tilbage...
...til at være på kollegiet og spille computerspil
og være åndssvage sammen."
Og efter alt det holdt du bare op med at tale med mig.
Du ignorerede mig endda i Texas.
Så jeg aner fandeme ikke, hvorfor jeg stadig prøver at hjælpe dig.
Du vil altid vælge ham.
Farvel, Stella.
Cory var så genert.
Han havde det svært med de andre børn.
Jeg måtte minde ham om: "Du er klogere, end de er.
Du er for klog til dem.
Du er omgivet af børn, der bliver forsikringssælgere
og bogholdere og mellemledere, og sådan ender du ikke.
Du har min gnist. Du vil sætte dit mærke på verden."
Den der talemåde "Verden er min østers."
Shakespeare.
Folk glemmer den anden halvdel. "Som jeg vil åbne med mit sværd."
Man er nødt til at åbne verdens østers med et forbandet sværd.
Og du skulle have set Cory.
Han tog et af de der lysende sværd og begyndte at hamre løs
på buskene i haven.
Og næste dag gik han ind i klasselokalet og slog den første bølle, han så,
og så blev han bortvist.
Vi måtte have en snak om strategi efter det.
Han har gnisten. Det har han altid haft.
Det er helt tydeligt, hvor han får sine superkræfter fra.
Du må være stolt af alt det, han har opnået i UBA.
Det er jeg.
Cory, var der ikke noget, du ville tale med din mor om?
Hvad var det, skat?
Nå ja.
Jeg hørte, at du ringede til justitsministeriet for os.
Ja, altså.
Jeg har stadig et par trick i ærmet.
Jeg skal spise frokost med Ed Mundy i denne uge.
Det er ham, der sætter hjulene i gang.
Jeg ville først sige det, når jeg havde godt nyt.
Wow. Tak.
Jeg så overskrifterne. Den aftale er ikke ligetil. Det er en vanskelig sag.
Jeg værdsætter det, men du behøver ikke at bruge dine forbindelser for min skyld.
Hvorfor skulle jeg ellers holde kontakten med de mennesker?
Ja. Ja, det er rigtigt.
Et stort teknologiselskab vil sluge et gammelt medieselskab.
Og Paul Marks med alle de offentlige kontrakter?
Selvfølgelig vil justitsministeriet se nærmere på det.
Der må bare ikke opstå beskyldninger om utilbørlighed eller upassende indflydelse.
Vores advokater er på sagen.
Vi får godkendelsen.
Så kan jeg jo aflyse min frokost med Ed.
Så slipper jeg for turen til DC.
Ja. Okay, godt. Tak. Beklager.
Nej, naturligvis. Det er jeg ked af.
Jeg håber ikke, at jeg ødelagde noget. Du har ikke brug for min hjælp.
Sådan er det slet ikke, mor. Jeg værdsætter den virkelig.
Se lige det her bord. Sikke et rod.
-Kan jeg hjælpe med noget? -Nej. Jeg klarer det.
Skal jeg bære noget af det...
Lad mig gøre det, mor.
Nej, det er min opgave. Jeg er værtinden.
Cory, lad nu være.
Jeg ville bare gerne se dig.
Og nu er jeg her, mor.
Det er interessant, det der sker, når kvinder bliver ældre.
Vi bærer den her viden, men folk er ligeglade.
Vi overlevede kapitalismens dødskult,
men nu vil I bare gerne af med os, ikke?
Vi skal være tavse. Tavse som graven.
Er du okay?
-Har jeg gjort noget? -Nej, jeg har det fint.
Jeg tænkte bare på min mor. Jeg var der ikke, da hun...
Ja. Det gør mig ondt...
Jeg ville have ringet, da jeg... Jeg er ked af, at jeg ikke var der.
Nej, det er okay. Det behøver du ikke at sige.
Jo, han gør. Han manipulerer dig. Det er det, han gør.
-Mor. -Han har gjort det, siden du kom.
Alt det her, hummeren, vores lille sang. Det hele er skuespil for ham. Ikke ægte.
Men han er dygtig. Nogle gange er det svært at skelne.
Du bør holde dig fra ham. Han er alene, fordi han skal være alene.
Det ved jeg, for jeg har forsøgt igen og igen.
I skal gå nu.
Familier.
Mor.
Du ved, at jeg holder af dig.
Og det vil jeg altid gøre.
Du kom kun, fordi du ville have noget.
Og du kommer først tilbage, når du har brug for noget andet.
Du er virkelig præcis som din far.
Der er noget helt galt med dig.
Vi må hellere gå.
Bare rolig. Jeg ringer ikke til justitsministeriet for dig.
Er du okay?
Sagde hun sådan noget til dig, da du var barn?
Hun har været meget igennem.
Det er hårdt.
Hun har været alene så længe.
Ingen værdsætter det, hun gjorde.
Du er ikke noget dårligt menneske.
Vi behøver ikke at tale om det. Jeg har det fint.
Vi er venner. Det er okay. Det er den slags, venner taler om.
Vi er to mennesker, der udnytter hinanden, Bradley. Intet andet.
Wow.
Det tror jeg ikke på. Og det tror jeg heller ikke, at du gør.
Åh gud. Der har været en læk fra Højesteret.
Åh gud, de omstøder Roe-afgørelsen.
Gayle vil vide, om vi må afbryde udsendelsen
for at fortælle om lækken.
-Er det okay? Okay. -Ja.
-Du vil ikke tro det her. -De omstøder Roe-afgørelsen.
-Jeg forstår ikke det her. -Hvad? Det skulle først være i juni.
Et lækket sagsresume fra højesteret. Politico har lige delt det.
Tror du, at det passer?
Alito følger flertallet.
Amy Coney Barrett siger noget om, at "landets abortbehov" bliver mødt,
og det lyder jo slet ikke skræmmende.
Og de citerer middelalderlov for at retfærdiggøre det her pis.
Jeg rydder programmet i morgen. Jeg finder nye indslag.
Jeg tager hjem og går i gang.
Okay. Kan du begribe det her?
-Hvad skal jeg sige? -At du har taget dig af det.
Jeg tilbød at købe det. Jeg truede med at lægge sag an. De giver sig ikke.
-Så køb selskabet. Luk det hele ned. -Vil du have det ud i verden?
At du købte et eller andet sladderblad for at begrave et billede?
Du nossede i det.
Den smukke pige smilede, og du lod paraderne falde.
Er det så det? Har du ikke andet? Jeg betaler dig for at ordne ting.
Du betaler mig for at sige sandheden.
Træk bukserne op og begynd at tænke klart.
Jeg tog til St. Barts og tog den forkerte bikini med.
-Jeg hader, når det sker. -Blå er slet ikke min farve.
Så du hendes kjole?
Hun så helt fantastisk ud.
Vi flyver på økonomiklassen. Er du okay med det?
-Vi improviserer. -Okay.
Hvad laver jeg overhovedet her?
Hvad fucking helvede?
De omstøder Roe.
Hvem?
Roe. Abortretten.
Wow.
Min krop, mit valg.
I det mindste er vi i New York. Vi skal nok klare den.
Er det din mening? Seriøst?
Kvinder kommer til at dø af graviditeter uden for livmoderen,
mens læger bliver sagsøgt for at forsøge at redde liv.
Voldtægtsofre bliver tvunget til at føde deres voldtægtsmænds barn,
og dødeligheden blandt mødre vil stige drastisk.
Mest for farvede kvinder, for det er bare sådan, lortet er i det her land!
I guder. Få mig ud herfra.
-Ja, ikke? -Hvad fanden er hendes problem?
Tag lige på vej.
Hvad sker der? Hvorfor er hun vred?
ABORTÉR RETTEN
Vi aner ikke, hvem der lækkede det.
Roberts er ikke kommet med en udtalelse. Jeg tror, at det sker i morgen.
Modtaget.
-Holdet venter på dig. -Ja. Lad os gøre det.
I et lækket udkast med titlen "Rettens holdning"
skriver dommer Samuel Alito:
"Vi mener, at Roe og Casey bør omstødes."
Hej. Har du tid?
Til dig? Altid. Kom ind.
...til de folkevalgte repræsentanter.
Det er vildt med den højesteretslæk. Den var åbenbart god nok.
Ja, det lyder sådan. Kvinder vil sidde klistret til skærmen.
Det er det spøjse ved kvindehad. Det er altid godt for forretningen.
Hvordan kan det være?
Chris delte noget. Det bliver kompliceret.
Jeg så det godt. Jeg tager en snak med hende.
Hvem besluttede, en knap ikke duede?
En knap gør det, den skal. Men nej, der skal smykker ind over.
...den forfatningsmæssige beskyttelse af abortretten.
Der er en ting mere.
Kan det for fanden ikke lige vente?
Nej, nej, jeg kan godt.
Efter præsident Donald Trump...
...udnævnte Neil Gorsuch, Brett Kavanaugh
og Amy Coney Barrett.
Stå stille.
...omstøder en skelsættende afgørelse af denne kaliber.
Sidste gang var Brown vs Board of Education-dommen i 1954.
Bliver du nogensinde træt af det her? Af at slukke ildebrande?
Nej, jeg elsker det. Når jeg sover, drømmer jeg om kontoret.
Stella, hvad?
Når aftalen er gået igennem, skubber Paul dig ud.
Han tilbød mig dit job.
Den her dag er bare fuld af overraskelser.
Hvad har du sagt til ham?
Jeg har ikke sagt noget endnu.
Men der ligger en ansættelseskontrakt på mit bord,
og Amanda venter på, at jeg skriver under.
Du bør skrive under.
Hvad?
Hvis han kom til dig med et tilbud bag min ryg,
er det, fordi han tror, at han kan manipulere dig.
Lad os lade ham tro det.
Det vil ikke være første gang, du bliver undervurderet heromkring.
Og hvad sker der, når jeg har skrevet under?
Jeg ved ikke. Hold øje med ham.
Opbyg lidt tillid.
Og så ser vi, hvordan det går.
Jeg må hellere gå tilbage.
Det bliver en vild uge.
Jeg har ledt efter dig. Du var åbenbart ude hele dagen.
Leonard.
-Har du håndteret dit lille problem? -Undskyld?
Bestyrelsesmedlemmerne ringer stadig angående justitsministeriefiaskoen.
De burde høre direkte fra dig.
Ikke alle er tilfredse med den her aftale, Cory.
Du er nødt til at forsikre dem om, at du har styr på det hele.
Lad os ikke tale om det, jeg skal gøre.
Her er, hvad du skal gøre. Lad mig være i fred.
Du er respektløs her til aften.
Kære Martha var vist hård ved dig.
Jeg gjorde min del. Din del er at formilde bestyrelsen.
Det er derfor, jeg valgte dig.
Undskyld?
Åh gud. Jeg bliver åbenbart nødt til at gentage det.
Få styr på bestyrelsen, så de står bag mig.
Vi må vist lige få tydeliggjort, hvad dit arbejde går ud på.
Jeg vandt krigen mod Cybil.
Jeg vælger at dele levningerne med dig.
Men jeg har intet problem med at vippe dig ud, hvis det er det, der skal til.
Hvad fanden er der galt med dig?
Jeg siger bare, at historien godt kan gentage sig.
Fred og Cybil fattede det ikke, og deres hoveder endte på spyd
i skabet på mit kontor, hvor jeg har mine ekstra skjorter.
I mellemtiden går jeg ned til festen for at få en pindemad eller to.
Du kan jo tage trappen.
Okay.
Åh gud.
-Fuck. -Hej.
-Hej.
-Du går glip af efterfesten. -Efterfesten er allerede slut.
Vi er tilbage ved bøjler og gyder. Kan du begribe det her?
-Hvad fanden? -Jeg ved det ikke.
Jeg sætter mig med redaktørerne
og laver en video om abortlovgivningens historie.
Vi kan sende den i morgen tidlig som det første.
Find klippet fra Ruth Bader Ginsburgs høring.
-"Det er essentielt, at kvinder..." -"At kvinder er beslutningstagerne."
Jeg har allerede fundet det og sendt det til ham.
Selvfølgelig har du det.
Jeg har læst dine tanker i 20 år. Det er min superkraft.
Åh gud.
-Ved du, hvad jeg har glemt? -Hvad?
Den oprindelige afgørelse i 1973. Den blev også lækket.
Landets højeste ret. De kan ikke holde det hemmeligt.
-Jeg ved det. -Det hele er der.
-Godt. Tak. -Ring, hvis du har brug for noget.
Måske en rød kappe og en kyse.
Måske skal vi ændre dit navn til "fra Chip".
-For tidligt? -Lidt, måske.
Hej.
-Jeg har lige hørt det. -Det er sindssygt.
Ja. Og det var Kavanaugh, der kaldte Roe for skrevet i sten.
Vi vidste, at det var på vej, men kan du begribe det?
Det er den verden, Lizzy og hendes generation skal opvokse i.
-Det... -Jeg ved, at du er lagt ned,
men vi bør tale om det billede.
Lad os gøre det, når vi kommer hjem.
Jeg har et par ting, jeg skal gøre her, og så... Men vi ses bare...
Ja, det kan jeg ikke. Jeg skal nå et fly om et par timer.
-Texas, motortesten... -Nej.
Det er rigtigt.
Det hele går så hurtigt.
Ja. Det kunne ikke være dårligere timing.
Når du kommer tilbage, kan vi måske få endnu en weekend sammen.
Jeg vil have mere end en weekend.
Hej, Mia. Hvad har du brug for?
Vil du spørge Alex, om hun vil sende fra DC i morgen?
Jeg kan sætte hende på et fly.
Bare giv mig et øjeblik. Jeg ringer tilbage til dig.
Tekster af: Helle Virenfeldt Smith